|  |  |
| --- | --- |
|  | Universitatea „Alexandru Ioan Cuza” IaşiFacultatea de Geografie şi GeologieDepartamentul de GeografieBd. Carol I. Nr.20A, **700505 – Iaşi, România**Tel.: +4.0232.20.1075, +4.0232.20.1074Fax: +4.0232.20.1474<http://geography.uaic.ro/> |

**ANUNȚ MOBILITĂȚI DE PREDARE PENTRU CADRE DIDACTICE**

**Programul Erasmus+ KA131-HED cu Țări Participante**

**1. Informații generale**

Programul Erasmus+ oferă posibilitatea efectuării de mobilități de predare în cadrul Programului **Erasmus+ cu țări participante (KA131-HED)**.

***Durata minimă*** a unei mobilități de predare este de **2 zile** (fără transport) și **8 ore de predare**,iar **durata** **maximă**este de **2 luni**(**8 ore de predare/săptămână** sau un număr de zile mai mic de o săptămână)**.** Din programul de predare va trebui să reiasă clar că **activitățile de predare se vor desfășura în cel puțin două zile consecutive** (de exemplu luni, miercuri și joi, sau marți, miercuri și vineri).

Conform Ghidului Programului Erasmus, există, de asemenea, și posibilitatea efectuării de **mobilități combinate (predare cu formare)**. În cazul mobilităților combinate (predare cu formare), **numărul minim** de ore de predare este de **4 ore pe săptămână/un număr de zile mai mic de o săptămână.**

**Numărul maxim de locuri disponibile pe facultate** este de **7.** Țările participante la program sunt **statele membre UE, SEE (Norvegia, Islanda, Liechtenstein) Turcia, Macedonia de Nord și Serbia[[1]](#footnote-1)**.

**2. Finanțare**

**Grantul individual** pentru mobilități de predare este în valoare de **maximum 1000 euro**, calculat conform regulilor Programului Erasmus+ (compus din subzistență pentru zilele de predare și transport și/sau subzistență pentru zilele de călătorie). Dacă mijlocul de transport ales se încadrează în categoria **”green travel”**[[2]](#footnote-2) și beneficiarul de mobilitate solicită finanțare pentru transport, grantul maxim poate fi depășit, acordându-se suma de transport pentru categoria ”green travel”.

**Nu este permisă dubla finanțare** a unei mobilității (finanțarea concomitentă din fonduri Erasmus și alte fonduri europene).

**3. Reguli**

Mobilitățile de predare se pot desfășura doar în universitățile și pe domeniile cu care fiecare facultate a UAIC a semnat **acorduri bilaterale Erasmus+** și care prevăd acest tip de mobilități *(STA)* (lista acordurilor bilaterale Erasmus+ este disponibilă pe site-ul [UAIC](https://www.uaic.ro/international/programul-erasmus/38892-2/)).

Procedurile de selecție descrise mai jos sunt conforme cu *Ghidul Programului Erasmus+*, *Regulamentul Universităţii „Alexandru Ioan Cuza” din Iași privind selecţia și organizarea mobilităților în cadrul Programului Erasmus+ KA131-HED,* aprobat în ședința Senatului UAIC din data de 10.02.2022 și cu *Apelul la candidaturi pentru mobilități de predare în cadrul Programului Erasmus+ KA131-HED,* aprobat în ședința Biroului Executiv al Consiliului de Administrație din data de 28.04.2023 (Nr. RI 13/28.04.2023).

**Termenul limită** de desfășurare a acestor mobilități este **finalul anului academic 2022-2023 (30 septembrie 2023)**.

**Un cadru didactic poate beneficia de maximum 2 (două) mobilități de predare pe an academic (cele 2 mobilități nu se pot desfășura în perioade consecutive).**

**Nu se acceptă schimbări de destinație ulterior selecției.**

**4. Eligibilitate**

Se poate înscrie la selecție:

- personalul didactic angajat pe perioadă nedeterminată;

- personalul didactic angajat pe perioadă determinată;

- personalul didactic asociat (cu contract la plata cu ora).

**Personalul didactic UAIC selectat deja pentru o mobilitate de predare devine eligibil pentru o nouă selecție după efectuarea mobilității / demararea formalităților de deplasare pentru acea mobilitate.**

**5. Dosarul de candidatură**

* + 1. Curriculum Vitae;
		2. *Teaching Mobility Agreement*, completat cu obiectivele și activitățile propuse pentru mobilitatea Erasmus+ de predare pentru care se candidează;
		3. Scrisoare de invitație / Email de confirmare / *Teaching Mobility Agreement* semnat de instituția gazdă unde se va desfășura mobilitatea (se acceptă o copie scanată transmisă prin email), în care să fie menționată și perioada mobilității;
		4. Adeverință de salariat

**6. Modalitatea de evaluare a dosarului de candidatură**

Dosarele de candidatură vor fi analizate de către comisia de selecție de la facultate care va decide statutul de **admis**, **respins** sau **rezervă**.

**7. Etapele și calendarul selecției**

Dosarele de candidatură se depun la coordonatorul Erasmus+ pe facultate / secretariatul facultății până la data de **15 iunie 2023**

**Daniela Larion** Data: 11.05.2023

Coordonator Erasmus+

Facultatea de Geografie si Geologie

1. Se pot finanța mobilități și către state care nu sunt asociate la Programul Erasmus+ KA131-HED, în limita fondurilor disponible și cu condiția semnării prealabile a unui acord bilateral Erasmus. [↑](#footnote-ref-1)
2. **Green travel** – transport cu mijloace prietenoase cu mediul (autobuz, tren, mașină personală în regim de car pooling). [↑](#footnote-ref-2)